Yksi elämän tärkeimpiä asioita on elävä suhde elävään Jumalaan.
Vapahtaja tuli sitä varten, ettei tuo suhde olisi etäinen.
Hän sanoi, että Hän on ovi.
Jos joku Hänen kauttansa menee sisälle, niin hän pelastuu.
Tuohon, jakeen pieneen alkuosaan, voisi sanoa, -
Mistä ihminen silloin pelastuu, jos hän menee Jeesus ovesta?
Eli, pyytää Jeesusta, että Hän tulee oman elämän sisäpuolelle.
Eli, ihminen pyytää: "Tule Jeesus minun Vapahtajakseni."
Tuo uusi luomus, jonka Jeesus tuo tullessaan, -
on se elävä Jumala suhde, joka on Hänen kasvatettavanaan.
Ei niin, että ihminen siihen kovin ylettyy, mutta hän on siinä mukana.
Ylettyy kasvattamaan itseänsä. Vaan Jeesuksen pitää olla mukana.
"Usko tulee siis kuulemisesta, -
mutta kuuleminen Kristuksen Sanan kautta." (Room 10:17).
Ja nyt, kun mietimme sitä, että mikä se suhde sitten on.
Se on tavallaan, niin kuin perheeseen kasvaa lapsi, -
niin hänet kasvatetaan asioiden tuntemiseen ja kuuliaisuuteen, -
tietyllä lailla, vanhempiensa alamaisuuteen.
Kuitenkin, alamaisuuskin on kesken, -
ellei siinä ole rakkautta, joka antaa anteeksi.
Sillä, lapsikin kyllä rikkoo vanhempiansa vastaan.
Mutta, kun hän oppii lapsena sen anteeksiantamisen mahdollisuuden, -
silloin onkin asiat aivan toisin.
Se, että perheessä pyydetään ja annetaan anteeksi, -
on perusasioita, mitä lapsi saa oppia.
Voitko kuvitella? Ei siitä ole varmaan kuin 15 vuotta, -
ei niin kauhean pitkä aika, kun minulla oli tällainen valkoinen paperi, -
ihan koululuokassa. Se oli Muurlan ala-aste.
Siellä oli mahdollisuus silloin pitää aamuhartautta ja -
joskus pyydettiin, että voisitko tulla jonkun oppitunnin pitämään.
Siinä silloin otin tämän valkoisen paperin ja kysyin:
"Katsokaas nyt kaikki tännepäin.
Kuinka moni haluaisi, että sinulla olisi näin puhdas omatunto?"
Lapset olivat siinä 8, 9, 10 - vuotiaita.
Kuule ystävä, kysymyksen jälkeen, kaikilla oli käsi pystyssä.
Yksikään ei jättänyt kättään alas. Mitä se kertoo?
Se kertoo sitä, että Jumalan kuvaksi luotu, -
on myöskin tarkoitettu jotakin totuuksia noudattamaan.
Kyllähän se siellä paratiisissa heti meni rikki, se kuuliaisuus.
Oli varmasti eletty, ehkä kauankin, kuuliaisina, -
mutta sitten tuli kiusaus.
Itse kiusaaja tuli valehtelemaan. Jumalan kieltoa vastaan.
Näinhän monet Jumalan totuudet vesitetään.
Siinä on sekä tämä kiusaaja että ihmisen heikkous, -
syntiinlankeemus, sukupolvesta toiseen.
Se tuottaakin sen, että ihminen on heikko kiusauksen hetkellä.
Ajattele sitä, että olkoonpa vanhempi tai nuorempi, -
niin tällainen hyvä omatunto olisi saatavissa.
Eli jonkinlainen kuuliaisuus opetetaan lapselle.
Niin tässä yhteiskunnassa, koulussa, ihmisten välillä, -
ei sovi tehdä ihan mitä tulee mieleen, ja mitä haluaisi tehdä.
Jumala tarkoitti sen, että laki säädettiin Israelin kansalle.
Se oli merkillinen pelastus, kun he menivät luvattuun maahan.
Muistatko Raamatusta?
He eivät olisi päässeet Jordan joen ylitse, -
tulvivan voimakkaan virran ylitse,-
elleivät papit olisi vieneet laintauluja sinne virtaan.
He astuivat virtaan sillä tavoin, -
että heidän nilkkansa koskettivat veteen.
Tuo valtava virta pysähtyi, ja kansa sai mennä ylitse.
Tämä on suuri kysymys Suomessa, ja yksityisen ihmisen elämässä: -
"Millä tavalla me noudatamme Jumalan lakia, -
joka annettiin Hänen pelastamalleen ja valitsemalleen -
omaisuuskansalle, Israelille,-
välitettäväksi kaikille muillekin kansoille?".
Tuo totuus, jonka Jumala antaa, on kasvatustoimenpide.
Ihan niin kuin äidin, isän, tai opettajan kielto.
Tai Suomen lakikirja, silloin kun se on Raamatun mukaan tehty.
Lain rikkoja joutuu vastuuseen.
Silloin tuo lakikirja, eli 10 käskyä ja -
muut käskyt, sovellettuina Raamatussa...
Jeesus toi vielä voimakkaammin sen käskyjen todellisuuden.
Esimerkkinä, "Älä tapa"-käsky, (5 Moos 5:17).
Eiköhän se ole monta kertaa, niille, jotka surmatekoja tekevät, niin -
että he ovat väheksyneet lapsesta asti toista ihmistä?
Silloin kun tulee se ristiriita, että se oma uho nousee, -
että "nyt minä pidän puoleni," ja lähteekin tekemään.
Ei ainoastaan, sano joitakin törkeitä sanoja siitä ihmisestä, -
vaan se suuttumus voi tuoda ajatusmaailmoitten jälkeen...
"Älä tapa." (Matt 5:21)
Sen takia, Jeesus sanoi siellä, Matteuksen 5. luvussa, -
sen aika selvästi, kun Hän sanoo, -
"'Älä tapa', ja 'Joka tappaa, se on ansainnut oikeuden tuomion'.
Mutta minä sanon teille: Jokainen, joka vihastuu veljeensä, -
on ansainnut oikeuden tuomion."
Eli nyt pitäisi ihan ajatella, että ei se viha olekaan oikein.
"...ja joka sanoo veljelleen: 'Sinä tyhjänpäiväinen', -
on ansainnut suuren neuvoston tuomion;"
Menisikö se ihan eduskuntaan asti, -
kun sanoo tyhjänpäiväiseksi toista ihmistä?
Tai tuonne korkeimpiin oikeuksiin?
"ja joka sanoo: 'Sinä hullu', on ansainnut helvetin tulen."
Jos ajattelemme sitä, -
miten Jeesus tavallaan yksilöi, avasi tuon koko sanan, "Älä tapa",-
niin se lähteekin pienistä asioista liikkeelle -
ja sitten tuo hirvittävä teko tapahtuu.
Sitten Hän sanoi: "Sentähden, jos tuot lahjaasi alttarille -
ja siellä muistat, että veljelläsi on jotakin sinua vastaan,-
niin jätä lahjasi siihen alttarin eteen, -
ja käy ensin sopimassa veljesi kanssa, ja tule sitten uhraamaan lahjasi."
No, nyt ei uskalla oikein tämmöisiä ruveta puhumaan,-
muuten jää kolehtihaavit tyhjiksi.
Jotakin ristiriitaa taisi olla. Pitäisi käydä sopimassa.
Muistan erään kolehtitilanteen tuolla Amerikoissa, -
Indianapoliksessa, jossa oli 500 ihmistä koolla.
Puheen aikana, joku vaan keksi, -
että vien sinne paperia, sinne alttarille.
Minä ajattelin, että se on esirukouspaperi, -
mutta se olikin dollari.
En tiedä, minkä kokoinen.
Toinen sai mieleensä, kolmas sai mieleensä, neljäs sai mieleensä.
Ystävä, siellä olisi monta lumilapiollista ollut.
Valtava määrä uhria.
Se puhe oli koskettanut ihmisiä.
Ehkä Amerikassa vähän eri lailla näitä kolehteja kerätään.
Jos ajattelee tämän sanan mukaan, -
että jos jollakin on jotain sopimista toisen kanssa, -
niin pitäisi ensin käydä sopimassa, ennen kuin uhraa mitään.
Jeesus vei syvälle sen totuuden, mikä tappamisessa tapahtuu.
Hän näytti, että se alkaa pienistä asioista.
Entäs sitten tämä, kun Hän jatkaa: -
"Suostu pian sopimaan riitapuolesi kanssa, -
niin kauan kun vielä olet hänen kanssaan tiellä, -
ettei riitapuolesi vetäisi sinua tuomarin eteen -
ja tuomari antaisi sinua oikeudenpalvelijalle, -
ja ettei sinua pantaisi vankeuteen." (Matt 5:21-25)
Tuo voi sisältää vähän muutakin, kuin mitä sanasta sanaan luetaan:
"Suostu pian sopimaan..., niin kauan kuin vielä olet hänen kanssaan tiellä."
Ajattele, jos toinen yhtäkkiä kuolee.
Jäi sopimatta. Mites mä nyt uhraan?
Ihminen jää kantamaan syyllisyyttä.
Miksi en pyytänyt anteeksi, ja antanut hänellekin anteeksi, -
kun ei se aina toispuoleista ole se rikkomus.
Pitäisi aikanaan olla se sopimus olemassa, -
koska olemme rajallisen ajan täällä maan päällä.
Näin kun Jeesus yksilöi noita asioita, -
niin niissä tulee se todellinen juuri esiin.
Että me ymmärtäisimme, että tuollainen karmea teko, -
niin ihmisten pahoinpitelyissä, väärinymmärryksissä, -
kuin keskinäisissä ristiriidoissakin, -
niin siellä on olemassa ne juuret, jotka alkaa pienestä ja kasvaa.
Kun tulistuu, suuttuu ja vihastuu, ja sanoo muita tyhjänpäiväisiksi -
ja hulluiksi, niin silloin on astunut sellaisen rajan yli, -
että jos tulee pienikin ristiriita, -
puukko esille, pyssy esille, tai tarpeeksi kova toimenpide, -
että se toinen, joko vahingossa tai tarkoituksella, sitten tapetaan.
Kansainvälisesti on hirveä asia tuo ihmisen elämän vähäarvoisuus, -
että voidaan tappaa toinen ihminen.
Se on aina ainutkertainen elämä, sekin mikä tapetaan.
Rakas ystävä, ihmisen ja Jumalan välinen elämä on näin herkkä.
Niin kuin pientä lasta kasvatetaan, -
niin siinä annetaan aika lailla selvät ohjeet.
Se oli ihan oikein, kun ennen annettiin "koivuniemen herraa."
Koivunoksasta sai pepulle, sen ihan kipeästi tekevän, piiskauksen.
Tulin myöhään kotiin, ja olin luvannut että tulen aikaisin.
Niin sitä ennen tehtiin.
Mutta jos nyt tehtäisi, niin oikeusjuttu siitä tulisi.
Koskemattomuus on siinä, että se on väkivaltaa, -
jos tehdään jotain tuollaista kuritusta, -
mikä ennen oikaisi ihan selvästi lapsen tottelemaan.
Uskon, että Jumalalla on myös samanlaisia piiskauksia joskus.
Jos emme tottele, niin käy vähän huonommin.
Silloin, kun meille käy huonommin,-
voimme sanoa, että "kaikkihan näin tekee".
Silloin me tavallaan ikään kuin pyyhimme sen asian puhtaaksi, -
mutta se ei ole puhdas vielä ollenkaan.
Ne kaikki asiat, joita me elämässämme elämme...
Jeesus lähetettiin sitä varten, että löytyisi -
tuo Jumala suhde totuuden kanssa, -
ja anteeksiantamuksen kanssa, joka Jeesuksella on ihmistä varten.
Ei jäädä siihen, että "voi hyvänen aika, reppu on raskas," -
siis se syyllisyys on raskas.
Siinä vaiheessa, kun seurakunta oikeasti syntyi, -
niin otetaan ihan esille, miten helposti se kävi.
Ensinnäkin, Jeesus oli sanonut Pietarille:
"Seuraa minua, niin teen sinusta ihmisten kalastajan." (Matt. 4:19 v.k.)
Mitenkäs se toteutui?
Se oli merkillistä, kun ihmiset olivat täyttyneet Pyhällä Hengellä,-
että hän aloitti puheensa, ihmeellisellä tavalla.
Hän sanoo täällä Apostolien teoissa.
Kun siellä ihmiset puhuivat kielillä, 120 opetuslasta puhui kielillä, -
niin hän sanoi: "Eivät nämä ole juovuksissa."
Kielilläpuhumista ei kunnioitettu silloin alussa. Ei he ymmärtäneet.
Ei moni ymmärrä vieläkään.
Soisi lukevan Raamattua enemmän, niin ymmärtäisi.
"Vaan tämä on se, mikä on sanottu profeetta Jooelin kautta: -
'Ja on tapahtuva viimeisinä päivinä, sanoo Jumala, -
että minä vuodatan Henkeni kaiken lihan päälle, -
ja teidän poikanne ja tyttärenne ennustavat, -
ja nuorukaisenne näkyjä näkevät, ja vanhuksenne unia uneksuvat.
ja myös palvelijaini ja palvelijattarieni päälle -
minä niinä päivinä vuodatan Henkeni, ja he ennustavat.
Ja minä annan näkyä ihmeitä ylhäällä taivaalla ja -
merkkejä alhaalla maan päällä, verta, tulta ja savupatsaita.
Aurinko muuttuu pimeydeksi ja kuu vereksi, -
ennenkuin Herran päivä tulee, se suuri ja julkinen.
Ja on tapahtuva, että jokainen, -
joka huutaa avuksi Herran nimeä, pelastuu." (Apt 2: 17-21)
Elikä, jos huudetaan Herran nimeä avuksi, mistä siinä pelastutaan?
No, siitä runsaasta käskyjen määrästä, -
joita Jeesus selitti hyvin yksityiskohtaisesti, -
että ihminen tulisi todella syntiseksi.
Niin, että hän huutamalla Herran Jeesuksen nimeä avuksi, -
saisi syntinsä anteeksi -
ja, koska Jeesus on voittanut kuoleman, -
hän olisi taivaskelpoinen, tuon syntien anteeksiantamuksen kautta.
Mutta sitten alkaa tuo....
Eli samalla lailla varmasti Suomen ja Euroopan ylle vuodatetaan -
kaiken lihan päälle Jumalan Henki todistamaan Jeesuksesta.
Voimatekojen kautta, Jumalan todellisuuden kautta -
Hän herättää kuolleita, puhdistaa spitalisia ja parantaa sairaita.
Ja kaikkein tärkeintä, puhdistaa syntiin langenneen ihmisen -
koko syntisyyden puhtaaksi.
Ihmisen, joka huutaa avuksi Herran nimeä, saadakseen anteeksi.
Nyt en lue tuota helluntaisaarnaa.
Mutta ajattele, mitä se totuus vaikutti.
"Kun he tämän kuulivat, saivat he piston sydämeensä ja -
sanoivat Pietarille ja muille apostoleille: -
"Miehet, veljet, mitä meidän pitää tekemän?"
Niin Pietari sanoi heille: "Tehkää parannus ja -
ottakoon kukin teistä kasteen Jeesuksen Kristuksen nimeen -
syntienne anteeksisaamiseksi, niin te saatte Pyhän Hengen lahjan."
(Apt. 2:37,38)
Ystävä, siellä oli vähän enemmänkin sitä puhetta, -
kun täällä sanotaan:
"Ja monilla muillakin sanoilla hän vakaasti todisti; -
ja hän kehoitti heitä sanoen: -
"Antakaa pelastaa itsenne tästä nurjasta sukupolvesta"." (Apt 2:40).
Jeesuksen aikana oli sellainen sukupolvi, -
joka oli joutunut olemaan pitkään irrallaan Jumalasta.
Kirjain oli kuolettanut ja lain liitto oli sellainen, -
että ihmiset eivät kyenneet noudattamaan lakia.
Siihen tuli Jeesus, ja toi uuden liiton, -
anteeksiantamuksen liiton, verensä kautta.
"Antakaa pelastaa itsenne."
Näissä ihmisissä oli niitä, jotka kuulivat.
"Jotka nyt ottivat hänen sanansa vastaan, ne kastettiin, -
ja niin heitä lisääntyi sinä päivänä noin kolmetuhatta sielua." (Apt 2:41).
Elikä seurakunnan synty.
Mitä sen jälkeen tapahtui, kun heille opetettiin, -
että tulisi pysyä apostolien opetuksessa, -
keskinäisessä yhteydessä, leivän murtamisessa ja rukouksessa?
Muutamien viikkojen aikana tuli uskoon tuhansia ja tuhansia.
Sen jälkeen tuo Rooman valtiovalta, ominen säädöksineen, -
jostain syystä alkoi vainota kristittyjä hyvin voimakkaasti.
Lain liiton, Vanhan Testamentin, opettajat olivat siinä mukana.
Tuo hengellinen auktoriteetti ei suvainnut Jeesusta.
He ristiinnaulitsivat Hänet.
Ystävä, kun sanoma syntien anteeksiantamisesta oli niin voimakas,
niin ihmiset halusivat puhtautta.
Ihan sama silloin, kuin tänä päivänäkin.
Kun kysytään, että onko sydän näin puhdas kuin tämä valkoinen paperi, -
niin kyllä ihmiset kaipaavat sitä puhtautta ja sitten se kilvoitus.
Kuinka se Herra suhde pysyisi niin, että synti ei erottaisi Jumalasta?
Siinä on ainoastaan se, että nöyrtyisi pyytämään anteeksi ja -
Jeesuksen nimessä ja veressä -
julistettaisiin tuo synninpäästö hänelle.
Eli tuo suhde pysyy elävänä, -
siitä syystä, että ihminen on lähtenyt etsimään Jumalan kutsusta.
Jumala on ensin antanut sydämelle sellaista kutsua, -
että ihminen haluaa etsiä yhteyttä Jumalaan.
Sitten tulee tuo todellisuus, missä käskyjä, -
käskyjen selityksiä ja paljastuksia osuu ihan sinne sydämen ajatuksiin -
ja siitä seuraaviin synteihin asti.
Kun paljastuu, että lihassamme, ajatusmaailmassamme, -
teoissamme omin voimin, ei asu mitään hyvää, -
niin silloin tulee se mahdottomuus että eihän tämä näin voi jatkua.
Tarvitaan anteeksiantamusta ja puhdistusta.
Silloin tulee myös halu tuntea totuutta enemmän, -
että saisi vielä sen ja sen asian anteeksi.
Oli merkillistä, että Jeesuksen aikana juuri syntiset piirittivät Hänet niin, -
ettei hän aina pystynyt olemaan kaupungeissa, -
vaan Hän meni avoimille paikoille, johon tuli tuhansia.
Kerran tuli ruokittavaksi 4000 miestä, ja heidän vaimonsa ja lapsensa.
Toisella kertaa tuli 5000 miestä.
Eli kuulijoita oli paljon enemmän kuin 4000 tai 5000.
Vaikka he saivat ruumiillista ravintoa, -
syy tulla kuulemaan Jeesusta oli se elämän sana, -
jota täytti vajausta heidän Jumala suhteessaan.
Kaiken päällimmäisenä on se rakkaus, joka Jeesuksella on.
Hän oli täynnä armoa ja totuutta.
Hän ei tullut tuomitsemaan, vaan pelastamaan ja puhdistamaan.
Voidaan sanoa, että kyllä minä Jumalaan uskon, -
mutta mitä se Jeesus siinä tekee.
Silloin ei ole päästy Raamattuun sisälle, oikeastaan laisinkaan.
Jumalia on paljon.
Pakanuudessa on lukematon määrä ns. uskonnollisuuden jumalia.
Niitä ei pysty laskemaan.
Mutta kun puhutaan Raamatun Jumalasta, -
jokaisen meidän Isästämme, Luojastamme, -
Hänen rakkautensa tuli Jeesuksessa niin -
että ihmiset piirittivät Häntä ja halusivat olla Hänen kanssaan, -
niin sairaina kuin syntisinäkin.
Uskon, että tämä aika muuttuu radikaalisti, -
kun tajutaan, kuinka syvälle Jeesus näyttää sen syntisyyden.
Jos ajatellaan sitä, mikä hajottaa paljon ihmissuhteita ja perheitä, -
että mies tai nainen tulee katsoneeksi himoiten.
Jeesus sanoi, että se on jo haureutta.
Eli on jo sydämessään tehnyt huorin.
Silloin kun lähdetään siihen, että ne pienet syyt.
Muistan, kun kerran minut herätettiin keskellä yötä. Olin sanonut: -
"Minä olen jo uhrirahani laittanut siihen ja siihen lähetyskohteeseen. "
Minut herätettiin yöllä ja kuulin Herran sanovan:
"Missä sinun rahasi ovat?"
Siinä kävin niin, että minä sanoin sen yhden päivän etukäteen.
Se olisi ollut huomenna ihan ok. Mutta sanoinkin sen väärin.
Heti minua muistutettiin, ja perään tuli sana:
"Katso, totuutta minä tahdon salatuimpaan saakka."
Eli Jeesuksen sana, että sanoista meidät tuomitaan, -
joko syntisiksi tai vanhurskaiksi.
Kun Jeesus näin tuo nuo asiat, sinne asian lähteelle asti, -
silloin Hän sanoo myöskin: "Jokainen istutus, -
jota minun taivaallinen Isäni ei ole istuttanut, -
on juurineen revittävä pois."
Hän sanoo, että vääristä ideoista ja vääristä elämäntavoista -
Jeesus voi puhdistaa ja vapauttaa niistä.
Pyydetään Herralta.
Kiitos Jeesus, että sinä et jättänyt työtäsi kesken, -
vaan toit Isän sydämeltä kaiken mitä me tarvitsemme.
Toit totuutesi ja toit sen täydellisen armosi, -
että me saisimme armon kautta yhteyden Isään, -
iankaikkista elämäämme varten. Aamen.
Tekstitys: Kristal Valtanen